संघ का छोटा रिचार्ज... केजरीवाल, छत्तीसगढ़ के स्कूल दिखाकर कांग्रेस ने साधा निशाना
आम आदमी पार्टी को कांग्रेस लगातार ही बीजेपी की B Team बताती रहती है। अब कांग्रेस पार्टी ने अरविंद केजरीवाल को RSS का छोटा रिचार्ज बताया है।
नई दिल्ली. राजनीतिक पार्टियां आएं दिन एक दूसरे पर छीटाकशी करती रहती हैं। दिल्ली में कौनसी पार्टी किसकी बी टीम है, इसको लेकर आए दिन सियासी दल एक दूसरे पर सवाल उठाते रहे हैं। आम आदमी पार्टी को कांग्रेस लगातार ही बीजेपी की B Team बताती रहती है। अब कांग्रेस पार्टी ने अरविंद केजरीवाल को RSS का छोटा रिचार्ज बताया है।दरअसल छत्तीसगढ़ कांग्रेस ने अपने ट्वीटर हैंडल से एक स्कूल की  तस्वीर ट्वीट करते हुए कहा, "इससे पहले कि संघ का छोटा रिचार्ज केजरीवाल इसे अपना बनाया हुआ स्कूल बताए, आप जान लीजिए कि यह छत्तीसगढ़ का सरकारी स्कूल है। और यह 1 नहीं है। 100 बनकर तैयार हैं, 71 पर काम चल रहा है। अभी पहले चरण में 171 स्कूल तैयार हो रहे हैं, जो पूर्णतः निशुल्क और अंग्रेज़ी माध्यम हैं।"